Πηγάδια Ωλενίας Αχαΐας

Για οικισμούς με ίδιο όνομα στην Αχαΐα, δείτε: Πηγάδια Αχαΐας

Τα Πηγάδια, ευρέως γνωστά και με την παλαιότερη ονομασία τους Τζάιλο, είναι χωριό της Αχαΐας, χτισμένο σε μια λοφώδη περιοχή στις απολήξεις των χαμηλών βουνών της νοτιοανατολικής Μόβρης και εγγύς της Σκόλλιδος, σε υψόμετρο 290 μέτρων περίπου. Διοικητικά υπάγεται στην Τοπική Κοινότητα Χαραυγής της Δημοτικής Ενότητας Ωλενίας του Δυτικής ΑχαΐαςΕ.Ε.Τ.Α.Α. - Διοικητικές μεταβολές Πηγαδιών Ωλενίας Αχαΐας, eetaa.gr. Ανακτήθηκε: 02/11/2017.Ε.Ε.Τ.Α.Α. - Διοικητικές μεταβολές Κοινότητας Χαραυγής Αχαΐας, eetaa.gr. Ανακτήθηκε: 02/11/2017..

Γύρω από την περιοχή του Τζαίλου βρίσκονται τα χωριά Νεοχώρι (Μπινιαραίικα) και Χαραυγή (Χατζούρι) στα νότια, Αμπελάκια και Σαντομέρι στα νοτιοδυτικά, Πολύλοφο (Μπράτι) και Άγιος Νικόλαος (Σπάτα) στα δυτικά-νοτιοδυτικά, Άρλα και Ζησιμαίικα στα βόρεια, Φλόκα στα βορειοανατολικά και Ρουπακιά στα νοτιοανατολικά.

Ιστορικά στοιχεία
Γενικά
Στις αρχές του 20ου αιώνα και συγκεκριμένα το 1903 αναφέρεται ότι οι μισοί περίπου κάτοικοί του ήταν αλβανόφωνοιΤριανταφύλλου 1995, σελ. 2057 (λήμμα Τζάϊλος).. Το όνομα του χωριού μέχρι το 1957 ήταν Τζάιλο(ν), το οποίο παραμένει γνωστό και σήμερα και υπερισχύει στις περισσότερες περιπτώσεις του νεώτερουΠανδέκτης: Μετονομασίες των Οικισμών της Ελλάδας - Τζάιλον-Πηγάδια, pandektis.ekt.gr. Ανακτήθηκε: 27/02/2015.Το παλιό όνομα του χωριού απαντούσε και ως "Τζάϊλος" ή και "Τσάϊλος". Βλ. Τριανταφύλλου 1995, σελ. 2057 (λήμμα Τζάϊλος). Βλ. Ε.Ε.Τ.Α.Α. - Διοικητικές μεταβολές Πηγαδιών Ωλενίας Αχαΐας, eetaa.gr. Ανακτήθηκε: 02/11/2017..

Τη δεκαετία του 1950 βρέθηκαν στην ευρύτερη περιοχή του χωριού βυζαντινές αρχαιότητες του 11ου αιώνα.

Διοικητική εξέλιξη
Με τη σύστασή του ως οικισμός και τη διοικητική αναγνώρισή του, υπήχθη με το ΦΕΚ 50Α - 25/07/1879 στον τότε δήμο Δύμης μέχρι το 1912 που με το ΦΕΚ 256Α της 28/08/1912 υπήχθη στην τότε κοινότητα Χατζουρίου (κατόπιν Χαραυγής) έως το 1997, που με το ΦΕΚ 244Α της 04/12/1997, σύμφωνα με τη Διοικητική Μεταρρύθμιση "Καποδίστριας", προσαρτήθηκε στο Δήμο Ωλενίας. Το 2010 εντάχθηκε στο νεοπαγή Δήμο Δυτικής Αχαΐας που προήρθε από την συγχώνευση του δήμου Ωλενίας μαζί με άλλους τρεις δήμους (ΦΕΚ 87Α - 07/06/2010) βάσει της Διοικητικής Μεταρρύθμισης "Καλλικράτης".

Δημογραφική εξέλιξη
Το χωριό αναφέρεται στην ενετική απογραφή του 1689 με το όνομα Caio να έχει πληθυσμό 91 κατοίκους. Πρωτοαναφέρεται σε απογραφές 1879Λουλούδης 2010, σελ. 322.. Από το 1889 κ.εξ. αναφέρεται αυτοτελώς στις απογραφές.

Συγκεντρωτικά, η δημογραφική εξέλιξη του οικισμού σύμφωνα με τις εθνικές απογραφέςΨηφιακή βιβλιοθήκη της Ε.Σ.Υ.Ε./ΕΛ.ΣΤΑΤ.. dlib.statistics.gr. Ανακτήθηκε: 24/10/2017.Ε.Ε.Τ.Α.Α. - Διοικητικές μεταβολές στην Τ.Α. - Δημοσιεύματα απογραφών. eetaa.gr. Ανακτήθηκε: 24/10/2017. είναι η εξής:
 1879 1889 1896 1907 1920 1928 1940 1951 1961 1971 1981 1991 2001 2011 2021233Απογράφεται από κοινού με το χωριό Άρλα.10112589191186219263254218173210186Μόνιμος πληθυσμός: 172 κάτοικοι. Βλ. Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001147ΕΛ.ΣΤΑΤ. - Μόνιμος πληθυσμός της Ελλάδος. Απογραφή 201182

Λοιπά στοιχεία
Στο χωριό υπάρχουν δύο ορθόδοξοι χριστιανικοί ναοί: του Αγίου Γεωργίου και ο κοιμητηριακός της Ζωοδόχου ΠηγήςΛουλούδης 2010, σελ. 323..

Να μην συγχέεται με το ομώνυμο χωριό στην κοντινή περιοχή της Τριταίας.

Παραπομπές και υποσημειώσεις

Πηγές
 Αποτελέσματα της Απογραφής Πληθυσμού-Κατοικιών 2011 που αφορούν στο Μόνιμο Πληθυσμό της Χώρας, Εφημερίδα της Κυβερνήσεως της Ελληνικής Δημοκρατίας, τχ. 2ο, φ. 3465 (28 Δεκεμβρίου 2012).
 Ε.Σ.Υ.Ε. - Μόνιμος Πληθυσμός της Ελλάδος. Απογραφή 2001, Αθήνα 2004. ISBN 960-86704-8-9.

Βιβλιογραφία

 Κώστας Ν. Τριανταφύλλου, Ιστορικόν Λεξικόν των Πατρών, Τόμος Β', Τυπογραφείο Πέτρου Χρ. Κούλη, Πάτρα 1995, Τρίτη Έκδοση, λήμμα Πηγάδια, λήμμα Τζάϊλος.

Εξωτερικοί σύνδεσμοι
 Ε.Ε.Τ.Α.Α. - Διοικητικές μεταβολές Πηγαδιών Ωλενίας Αχαΐας, eetaa.gr. Ανακτήθηκε: 02/11/2017.
 Ε.Ε.Τ.Α.Α. - Διοικητικές μεταβολές Κοινότητας Χαραυγής Αχαΐας, eetaa.gr. Ανακτήθηκε: 02/11/2017.

Κατηγορία:Δήμος Ωλενίας
Κατηγορία:Δήμος Δυτικής Αχαΐας
Κατηγορία:Χωριά της περιφερειακής ενότητας Αχαΐας